1 Desember 2010: Posbus met dekplaatjie
Hierdie frustrasie kan op 'n baie bekostigbare manier en met min moeite, opgelos word.
Boudjies en moertjies
2 klein L-hakies en skroewe
Boor en boorpunte
Hou die posbus reg oor die gleuf aan die binnekant van jou deur, want dit is waar dit vasgemaak gaan word. Gebruik die waterpas om te verseker dat die posbus reguit is.
Merk met die boor in die binnekant van die posbus waar jy dit wil vasskroef. Boor regdeur die posbus sodat jy klein merkies op die deur maak en sodoende ook weet waar om gaatjies in die deur te boor. Vat die posbus weg en boor twee gaatjies waar die merkies op die deur is. Boor stadig om te voorkom dat die hout nie splinter nie.
Meet eerstens of die dekplaatjie gemaklik in die gaping pas. In Karen se geval is dit effens groter en gebruik sy dus twee L-hakies om die plaatjie op sy plek te hou. Sy druk die skroef deur die L-hakie en trek die plaatjie aan die deur vas. Toets dat die klappie van die plaatjie gemaklik toemaak en nêrens vasknyp nie.
Hou die posbus in posisie aan die agterkant van die deur. Druk die lang skroewe van die buitekant af eers deur die deur en skroef dit dan binne-in die posbus vas. Onthou om eers 'n wasser oor die skroef te plaas voor jy die boudjie vasdraai.